«Օսկար»-ն էլ, մնացած մրցանակներն էլ երկրորդական են: Ինձ համար ավելի հետաքրքիր ու ավելի կարևոր է էկրանի վրա մի աշխարհ ստեղծելը, պատմել մի պատմություն, որը կգրավի հանդիսատեսին, շուռ կտա նրա ողջ ներքին աշխարհն ու վերջում նրա մեջ բարի ու լուսավոր զգացողություններ կառաջացնի: Եվ որ երբ նա դուրս գա կինոթատրոնից, ունենա ապրելու ցանկություն: Այ դա իսկական հաջողություն կլինի: Ինչպես ասում է Պաստեռնակը՝ «հայտնի լինելը սիրուն չէ», եթե դու քեզանից ոչինչ չես ներկայացնում: